OzLabs/hebrew-wiki-articles huggingface dataset:
רוברט וידני

היכל וידני שב[[אוניברסיטת דרום קליפורניה, 1903]]
רוברט מקליי וידני (באנגלית: Robert Maclay Widney; 23 בדצמבר 1838 – 14 בנובמבר 1929) היה עורך דין, שופט ומפתח מקרקעין אמריקאי, שתרם רבות לפיתוח העיר לוס אנג'לס, מייסד אוניברסיטת דרום קליפורניה.

==ביוגרפיה==

וידני נולד בעיירה פיקווה שבמערב אוהיו למשפחה נוצרית מתודיסטית מרובת ילדים, בנם של ג'ון וילסון וידני וארבלה לבית מקליי. הוא היה נער חווה עני, אך רכש השכלה וסיים את לימודיו בתיכון ב-1854. וידני הקדיש שנתיים לציד ומחנאות בהרי הרוקי וב-1856 התיישב במריסוויל שבצפון קליפורניה והחל לעבוד בעבודות שונות לשם פרנסתו. ב-1858 החל את לימודיו האקדמיים באוניברסיטת הפסיפיק שבקליפורניה (אז בסנטה קלרה), מוסד פרטי המשויך לכנסייה המתודיסטית. הוא סיים תואר ראשון ושני ומונה לפרופסור למתמטיקה במוסד הלימודים. במקביל למד משפטים. וידני התקבל כחבר בלשכות עורכי הדין של קליפורניה ונבדה ב-1867 וב-1868 התיישב בלוס אנג'לס, אז עיירה קטנה ואפורה, יחד עם רעייתו הטרייה, מארי בארנס.

וידני התפרנס מנדל"ן והתפרנס היטב. משווק קרקעות, משקיע, יועץ. הוא פרסם ניוזלטר חודשי (Los Angeles Real Estate Advertiser) ובכובעו כעורך דין לענייני מקרקעין הרבה לעסוק בסכסוכים משפטיים ולייצג בעלי קרקעות. לעיתים קיבל קרקעות כתחליף לשכר טרחה והשתמש בהן לפיתוח עסקיו. ב-1871 וידני השתמש באקדח הקולט שלו כדי להגן על מהגרים סינים מפני אספסוף זועם שזרע הרס במקום מושבם בעיר על רקע גזעני. וידני הצליח להציל כמה מהגרים. 19 מהגרים נרצחו במהומות. בהמשך השנה מונה לשופט בבית המשפט שעסק בענייני המחוזות לוס אנג'לס וסן ברנרדינו. ב-1873 ייסד את לשכת המסחר בלוס אנג'לס. ב-1874 הקים וידני קו תחבורה ציבורית באורך 2.4 קילומטרים שלאורכו סוסים הובילו קרונות נוסעים. קו זה היה הראשון מסוגו בלוס אנג'לס.

שאיפה חשובה שליוותה את וידני בשנות ה-70 של המאה ה-19, אם לא קודם, הייתה הקמת האוניברסיטה הראשונה בדרום קליפורניה. וידני גייס למיזם שלושה אנשים חשובים בלוס אנג'לס של התקופה, אוזרו צ'יילדס, סוחר ובנקאי פרוטסטנטי, ג'ון דאוני, קתולי יליד אירלנד שהיה מושל קליפורניה בשנים 1860 – 1862 ואיסאייס וולף הלמן, בנקאי יהודי-גרמני. השלושה תרמו קרקעות וכספים וב-1880 אוניברסיטת דרום קליפורניה פתחה את שעריה, תחילה ל-53 סטודנטים, אך האוניברסיטה צמחה יחד עם העיר לוס אנג'לס. וידני, אשר בעצמו הרים תרומה נכבדה, כיהן כראש חבר הנאמנים הראשון של האוניברסיטה. אחיו, ד"ר ג'וזף וידני, שהיה רופא, היסטוריון, מורה ומנהיג דתי, כיהן כנשיא השני של האוניברסיטה והקים בה בית ספר לרפואה.

וידני פרסם ספר בנושא דת ומדע (תוכנית הבריאה, ראה אור ב-1881) , הוא פרסם מאמרים בעיתונים ושימש כמגשר בסכסוכים משפטיים גם לאחר שירד מכס השופט. הוא היה מעורב בשורה של יוזמות פיתוח. ב-1914 פסל בדמותו הוצב לפני הכניסה לבניין הקרוי על שמו, היכל וידני, למעשה הבניין הראשון שנבנה באוניברסיטה.

ב-1868 נישא וידני למארי לבית בארנס (1844–1924). הם גידלו בלוס אנג'לס את חמשת ילדיהם, ארבעה מהם הגיעו לגיל בגרות. וידני הוא אחיינם של רוברט סמואל מקליי שהיה מיסיונר ושל צ'ארלס מקליי, לימים חבר בסנאט של מדינת קליפורניה ומייסד העיר סן פרננדו שבקליפורניה. ב-1929 וידני הלך לעולמו. הוא נטמן בבית העלמין אנג'לוס רוזדייל שבלוס אנג'לס.

==הערות שוליים==

קטגוריה:שופטים אמריקאים
קטגוריה:עורכי דין אמריקאים במאה ה-19
קטגוריה:לוס אנג'לס: היסטוריה
קטגוריה:אנשי עסקים אמריקאים
קטגוריה:בוגרי אוניברסיטת הפסיפיק
קטגוריה:אמריקאים שנולדו ב-1838
קטגוריה:אמריקאים שנפטרו ב-1929
משחק ילדים 2

משחק ילדים 2 (באנגלית: Child's Play 2) הוא סרט אימה-סלאשר, שצולם בין 1989 - 1990. 

עלה לאקרנים ב-9 נובמבר 1990. 

הסרט מהווה סרט המשך ישיר לסרט "משחק ילדים", משנת 1988. הסרט נכתב על ידי דון מנסיני, והוא בוים על ידי ג'ון לאפיה (1957–2020), שביים סרטים נוספים בסדרת הסרטים.

החברה המפיקה והמפיצה של הסרט הייתה סרטי יוניברסל.<ref></ref>

== רקע ==
שנתיים לאחר תבוסתו של צ'אקי (מהסרט הראשון: "משחק ילדים"), שרידי הבובה משוחזרים ומורכבים מחדש על ידי תאגיד "פליי פאלס" (play pals), היצרנים של בובות ה-"גוד גאי".

המהלך קרה בעקבות ניסיונות להשיב את בובות ה-"גוד גאי" למדפים בשביל להפריך את השמועות שנוצרו אודות בובה מדגם זה שרדופה והחלה לרצוח (שכן הם הנפיקו סכומי כסף רבים מייצור בובות אלה). במהלך תהליך השחזור, נפצע קשה (וכנראה אחר כך גם מת) אחד מהטכנאים בעקבות התחשמלות בזמן ניסיון התקנת העיניים לבובה המשוחזרת, מול העיניים של מנכ"ל החברה: מר סאליבן (Mr Sullivan) (ככל הנראה תכסיס של צ'אקי- שהם למעשה הקימו בטעות לתחייה בעקבות קללה הקשורה להרכבה מחדש שנגועה בו).

בהמשך הסרט, צ'אקי חוזר לחיים מחדש, רוצח את אחד מעוזריו של מר סאליבן, מאטסון, וחוזר לרדוף את אנדי בארקלי בן השמונה. 

על הדרך- צ'אקי גם רוצח בדרכים ברוטליות כמה מהדמויות שבסביבת אנדי באותו סרט (בין היתר המורה שהייתה לו באותו סרט- שתמונה מפחידה ידועה של צ'אקי היא מהסצנה הזו), ובלי קשר ישיר אליו גם דמויות מעטות יותר שבאזור בעת זממו (דוגמה טובה זו סצנת הטכנאי במפעל בובות שבא לתקן תקלה בפס ייצור- וצ'אקי עושה לו מארב שגורמת לאותו עובד פציעה קשה וכנראה גם ל-מות העובד) .

לבסוף, צ'אקי מובס בכך שנתקע במפעל וארבו לו עם שפיכת חומר פלסטי במצב מותך בטמפרטורה גבוהה במיוחד, ואחר כך גם תקיעת צינור עם לחץ אוויר חזק בפיו שגורם לראשו להתנפח ולהתפוצץ.

בסרט זה, אמו של אנדי, קארן, לא איתו- היות ששלחו אותה למוסד פסיכיאטרי, לאחר התקריות מהסרט הראשון בהן היא דיווחה על כך שראתה בובה בשם צ'אקי ושהוא רוצח, מה שגרם לרשויות לאשפז אותה בכפייה במוסד.

== הצלחה מסחרית ==
עלות הסרט הייתה 13 מיליון דולר, תוך שהרווחים שלו עמדו על 35.8 מיליון דולר.<ref></ref><ref></ref> בעקבות הצלחתו המסחרית, הוחלט להמשיך בצילומי הסרטים, מה שהוביל לצילומי הסרט "משחק ילדים 3", שיצא לאור שנה אחת לאחר צאת הסרט הזה.<ref></ref>

הסרט נחשב לסרט השלישי הרווחי יותר שיצאו במהלך סדרת הסרטים "משחק ילדים", שכן "משחק ילדים" ו-"כלתו של צ'אקי", ניצבים מעליו.

==קישורים חיצוניים==

==הערות שוליים==

קטגוריה:סרטי 1990
קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי אימה מ-1990
קטגוריה:סרטי המשך אמריקאיים
קטגוריה:סרטי סלאשר אמריקאיים
קטגוריה:סרטים על בובות
קטגוריה:סרטים אמריקאיים
קטגוריה:סרטים באנגלית
אליעזר זעירא

אליעזר (או אלעזר) זעירא היה אמורא בבלי בן הדור הראשון של האמוראים, דורו של שמואל. היה "אדם גדול", ונראה שמקום מגוריו היה בעיר נהרדעא.

==אזכורו בתלמוד הבבלי==
התלמוד במסכת בבא קמא, מספר שאליעזר זעירא נעל נעליים שחורות (שזהו מנהג אבלים), ועמד בשוק של העיר נהרדעא. אנשי בית ריש גלותא מצאו אותו שם ושאלו אותו מדוע הוא נועל נעליים שחורות, והוא ענה להם שזה משום שהוא מתאבל על חורבן ירושלים.

אנשי של ריש גלותא לא ראו בעין יפה את הבעת הצער על חורבן ירושלים, וטענו שאליעזר אינו "אדם חשוב" להתאבל על ירושלים. הם חשבו שנעילת הנעליים השחורות היא יוהרה, משום שהיא מציגה אותו כאדם חשוב המצטער ומתאבל על ירושלים, ולכן אסרו אותו. בשלב זה טען אליעזר: , כלומר: אני אדם גדול, ואני כן חשוב להתאבל על ירושלים. על מנת להוכיח לאנשי בית ריש גלותא שהוא אדם גדול, שאל אותם אליעזר שאלה הלכתית מסובכת: מה דינו של אדם שקצץ דקל שתמריו עוד לא הבשילו כראוי, האם משלם את דמי התמרים כמו שהם שווים עכשיו, אף על פי שלאחר שיבשילו יהיו שווים הרבה יותר, או שמשלם את דמיהן לפי שווים העתידי, אף על פי שעדיין לא הבשילו כראוי? אנשי בית ריש גלותא לא ידעו את התשובה, וביקשו מאליעזר שיגיד הוא את התשובה. אליעזר אמר להם, שיש להחשיב את הדקל הנקצץ בתור 1/60 מקרקע גדולה, ולשום את מחירה של הקרקע, ולחייב את הקוצץ לשלם 1/60 ממחירה של הקרקע הגדולה.

אנשי בית ריש גלותא עדיין לא האמינו באליעזר, ושאלוהו: – מי פוסק כמוך? אמר להם אליעזר: . אנשי בית ריש גלותא שלחו את השאלה לשמואל, ושמואל אמר להם שאליעזר צדק, ואכן הדין הוא שצריך לשום את הקרקע "בשישים". רק בשלב זה נחה דעתם של אנשי בית ריש גלותא, והם פטרו את אליעזר לשלום.

לפי בעל ספר היוחסין, לא היו אלו אנשי בית ריש גלותא שתפסו את אליעזר, אלא היה זה האמורא ריש לקיש.

==תלמידים==
בספר היוחסין נכתב שרבי אבא בר זימונא היה תלמידו של אליעזר זעירא, וזאת ע"פ גרסת התוספות במדרש, שם מובא שהוא אמר בשמו את האימרה הבאה: . שפירושה הוא: אם הדורות הראשונים נחשבים כמלאכים – אנו נחשבים בני אדם, אבל אם הם נחשבים בני אדם – אנחנו נחשבים חמורים, ולא כחמורו של רבי פנחס בן יאיר שלא היה מכניס לפיו תבואה שאינה מעושרת.

== קישורים חיצוניים ==
* 
* 
* [http://daf-yomi.com/Forums/Message.aspx?id=45768 אליעזר זעירא], בפורום פורטל הדף היומי
* [https://www.etzion.org.il/he/סיפור-אלעזר-זעירא-חלק-א חלק א'] ו[https://www.etzion.org.il/he/סיפור-אלעזר-זעירא-חלק-ב חלק ב'] משיעורו של הרב יונתן פיינטוך על סיפור אלעזר זעירא, ב"בית המדרש הווירטואלי" של ישיבת הר עציון

== הערות שוליים ==

קטגוריה:הדור הראשון לאמוראי בבל
קטגוריה:תלמידי שמואל
פסגת סנטינל (אלברטה)

פסגת סנטינל (באנגלית: Sentinel Peak), המכונה גם הר סנטינל (באנגלית: Sentinel Mountain) היא הר ברכס ליווינגסטון באזור קאנאנאסקיס, בהרי הרוקי הקנדיים בפרובינציית אלברטה שבקנדה.

גובהה של הפסגה 2,373 מטרים מעל פני הים.

הפסגה מתנשאת לגובה של 255 מטרים מעל סביבתה.

הפסגה ממוקמת בסמוך מצפון-מזרח למעבר סנטינל (Sentinel Pass).

מוצאו של נחל פקיסקו (Pekisko Creek) במורדות ההר.

== היסטוריה ==
=== מקור השם ===

שמה של פסגת סנטינל ניתן לה בשנת 1884 על ידי ג'ורג' מרסר דוסון (George M. Dawson).

עם זאת, במפה של דוסון משנת 1886 הוא קורא לפסגת סנטינל "הר סנטינל".

== קישורים חיצוניים ==
* [https://bivouac.com//MtnPg.asp?MtnId=11383 פסגת סנטינל] באתר "אנציקלופדיית ההרים הקנדית"
* [https://peakvisor.com/peak/sentinel-peak-6e6gq2yo.html תרשים הנוף הנשקף מפסגת סנטינל] באתר peakvisor
* [https://peakery.com/sentinel-peak-alberta/ פסגת סנטינל] באתר peakery (תצלומי הפסגה, מפות האזור ומרחקים לאתרים סמוכים)
* [https://trailpeak.com/trails/sentinel-4-peak-traverse-near-longview-ab-13013 מסלול הטיפוס לפסגת סנטינל] באתר trailpeak
* [https://www.alltrails.com/trail/canada/alberta/hailstone-butte-sentinel-peak מסלולי טיול באזור פסגת סנטינל] באתר alltrails
* [https://www.mountain-forecast.com/peaks/Sentinel-Peak-Alberta פסגת סנטינל] באתר mountain-forecast (מרחקים לאתרים סמוכים)
* [https://www.ramblers.ab.ca/public/tripreportdetails.asp?TripID=4391 תצלומי הטיפוס על פסגת סנטינל והנוף מהפסגה] באתר איגוד מטפסי ההרים של אלברטה
* [https://www.mountain-forecast.com/peaks/Sentinel-Peak-Alberta/forecasts/2373 תחזית מזג אוויר עדכנית ארוכת טווח (לפי גבהים) עבור פסגת סנטינל]
* 

== הערות שוליים ==

סנטינל
סנטינל אלברטה
הוואי הכחולה

הוואי הכחולה (באנגלית: Blue Hawaii) הוא סרט רומנטי אמריקאי משנת 1961 בבימויו של נורמן טאורוג, עם אלביס פרסלי וג'ואן בלקמן בתפקידים הראשיים.

התסריט היה מועמד לפרס גילדת הכותבים של אמריקה הסרט היה מועמד ל-Laurel Award וכן לרשימת מאה שנים... מאה שירים.

אלביס שר בסרט את אחד השירים המזוהים אתו ביותר - " Can't Help Falling in Love" שמבוסס על השיר הצרפתי Plaisir d'amour (שמחת האהבה) משנת 1784.

הסרט צולם בהוואי.

==תקציר העלילה==
צ'אד (צ'דוויק) גייטס (אלביס פרסלי) חוזר להוואי לאחר שירות של שנתיים בצבא ארצות הברית באוסטריה. אביו פרד (רולנד וינטרס) הוא בעל חוות מטעים גדולה והוא ואשתו שרה לי (אנג'לה לנסבורי), רוצים שצ'אד ימשיך לנהל את החווה אך צ'אד מסרב כי הוא רוצה להיות עצמאי.

לאחר הנחיתה מקבלת אותו חברתו מאלי (ג'ואן בלקמן) שהיא ממשפחת ילידים. צ'אד מבלה אתם מספר ימים, נפגש עם סבתה ושר לה את "אני יכול להפסיק לאהוב אותך". לבסוף הוא חוזר לביתו, נפגש עם הוריו ועם השותף ג'ק (ג'ון ארצ'ר) ומבהיר להם שאינו רוצה לעבוד בחווה.

ג'ואן עובדת בחברת תיירות ומשכנעת את הבוס שלה, מר צ'פמן (הווארד מקניר) לקבל את צ'אד כמדריך תיירים.

צ'אד מקבל להדריך את המורה אביגייל פרנטיס (ננסי וולטרס) וארבע תלמידות. תלמידה אחת, אלי (ג'ני מקסוול), יוצאת דופן, היא אינה משתתפת בפעילות עם שאר הבנות ולבסוף גורמת לקטטה במסעדה בגללה מפוטר צ'אד. צ'אד מחליט להמשיך עם הקבוצה באופן עצמאי ביחד עם מאלי שמתפטרת מעבודתה.

אלי מנסה לפתות את צ'אד אך הוא מסלק אותה. היא בורחת לים ונכנסת למים בכוונה להתאבד אך צ'אד רודף אחריה, מוציא אותה מהמים וחובט בישבנה כמו בילדה קטנה.

מאלי חושדת בצ'אד שהוא מפלרטט עם המורה אך לבסוף מסתבר שג'ק מחזר אחריה ולא צ'אד.

העניינים מסתדרים וגם שרה לי הגזענית במקצת, מוכנה לקבל כעת את מאלי למשפחה.

לבסוף נערכת חתונה מפוארת בסגנון הוואי.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|אלביס פרסלי
|צ'אד גייטס
|
|-
|ג'ואן בלקמן
|מאלי דובאל
|חברה של צ'אד
|-
|אנג'לה לנסבורי
|שרה לי גייטס
|אמא של צ'אד
|-
|רולנד וינטרס
|פרד גייטס
|אבא של צ'אד
|-
|ננסי וולטרס
|אביגייל פרנטיס
|מורה
|-
|ג'ון ארצ'ר
|ג'ק קלמן
|שותף של גייטס
|-
|ג'ני מקסוול
|אלי
|תלמידה
|-
|הווארד מקניר
|מר צ'פמן
|בעל חברת תיירות
|}

==קישורים חיצוניים==

* [https://www.youtube.com/watch?v=P10-aqZKLKY קדימון להוואי הכחולה], באתר יוטיוב
* [https://www.youtube.com/watch?v=pXhKWWCCdk8 אלביס פרסלי שר אינני יכול שלא להתאהב בך מתוך הוואי הכחולה], באתר יוטיוב
* [https://www.youtube.com/watch?v=R1GPK4Mx_lg החתונה וסצנת הסיום של הוואי הכחולה], באתר יוטיוב
* [https://www.youtube.com/watch?v=_GiI04bU8oY שירי הוואי הכחולה], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1961
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:סרטי אלביס פרסלי
קטגוריה:סרטי פרמאונט
קטגוריה:סרטים מוזיקליים
יחסי גאורגיה–ג'יבוטי

יחסי גאורגיה–ג'יבוטי הם היחסים הדיפלומטיים בין גאורגיה, במזרח אירופה, והרפובליקה של ג'יבוטי, במזרח אפריקה.

== היסטוריה ==
היחסים הדו צדדיים בין ג'יבוטי לגאורגיה החלו ב-22 בנובמבר 2000.<ref></ref> לשתי המדינות קשרים רשמיים מעטים מאוד.

בספטמבר 2018, לאחר מותו של ראש הממשלה הבדלני של אבחזיה גנאדי גאגוליה, חרבי מוסא, פקיד פוליטי בשגרירות ג'יבוטי במוסקבה ביקר בשגרירות אבחזיה כדי להציג את תנחומיו,<ref></ref> מהלך שנראה כהפרה על שלמותה הטריטוריאלית של גאורגיה על ידי טביליסי. כמה שבועות לאחר התקרית, לעומת זאת, ג'יבוטי הצביעה בתמיכה בהחלטה של האו"ם בחסות גאורגיה הקוראת להחזיר עקורים פנימיים לאבחזיה ודרום אוסטיה, לאחר שנים של הימנעות מקולות דומים.<ref></ref>

== נציגויות דיפלומטיות ==
* גאורגיה מיוצגת בג'יבוטי מאז 2013 על ידי שגרירותה באדיס אבבה, אתיופיה, המכסה גם את איי סיישל וסומליה.
* לג'יבוטי אין נציגות דיפלומטית הנמצאת בגאורגיה.

== דרישה לויזה ==
אזרחי גאורגיה וג'יבוטי צריכים לקבל ויזה עד 30 יום בגבולותיהם ההדדיים.<ref></ref>

== הערות שוליים ==
Vaziyetler

"Vaziyetler" (באנגלית: "Situations"; ובעברית: "מַצָּבִים") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, (2014).<ref name=":0"></ref> הוא יצא לאור ב-11 במרץ 2014, בהוצאת חברת התקליטים סוני מיוזיק אנטרטיינמנט כסינגל המוביל והפותח מתוך האלבום.<ref name=":0" />

השיר הגיע למקום הראשון בטורקיה טופ 20, שם שהה במשך כמה שבועות רצופים.<ref></ref>

== רקע וכתיבה ==
השיר נכתב על ידי סילה לבדה והופק על ידה ועל ידי אפה בהאדיר, בדומה לשירים נוספים מתוך האלבום.<ref name=":0" /> "Vaziyetler" כשמו, מדבר על מצבים שונים בחייו של בן האדם, תוך שבווידאו קליפ הרשמי שיצא בסמוך ליציאתו כסינגל, ניתן לראות מצבים שונים בהם סילה הייתה נוכחת, תוך שניתן לראות את דרכי ההתמודדות שלה עמם.<ref name=":1"></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-13 מיליון השמעות.<ref></ref>

== וידאו קליפ ==
הווידאו קליפ הנלווה של "Vaziyetler" הועלה לערוץ היוטיוב של סילה ב-11 במרץ 2014, ביום יציאתו כסינגל.<ref name=":1" /> ביממה הראשונה שלו, צבר למעלה מ-120 אלף צפיות; הישג יוצא דופן באותן השנים בהן יצא.<ref></ref> בקליפ, ניתן לראות את סילה כשהיא נוכחת בסיטואציות שונות, תוך שניתן לראות כיצד היא מתמודדת עמן.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-85 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|11 במרץ 2014
|הזרמת מוזיקה • הורדה דיגיטלית
|סוני
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי סילה
קטגוריה:שירים בטורקית
קטגוריה:שירים שנכתבו על ידי סילה
קטגוריה:שירים שהופקו על ידי סילה
קטגוריה:שירים על רגשות
קטגוריה:סינגלים בהוצאת סוני מיוזיק אנטרטיינמנט
Yabancı

"Yabancı" (באנגלית: "Foreign"; ובעברית: "זָר") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, (2014).<ref name=":2"></ref> השיר יצא לאור ב-3 ביוני 2014, בהוצאת חברת התקליטים סוני מיוזיק אנטרטיינמנט כסינגל השני מתוך האלבום.<ref name=":2" />

השיר הגיע למקום הראשון בטורקיה טופ 20, בדומה לסינגל הקודם, "Vaziyetler".<ref></ref><ref></ref>

== רקע וכתיבה ==
השיר נכתב על ידי סילה לבדה והופק על ידי אפה בהאדיר, שהייתה אחראית להפקה של הלהיט "Vaziyetler".<ref name=":2" /><ref name=":0"></ref> "" כשמו, מדבר על אנשים זרים כביכול ובו סילה מתארת מצבים כואבים ועגומים בחייו של בן האדם, בדומה לתיאורים שעשתה בשיר "Vaziyetler", שיצא כסינגל המוביל מתוך האלבום.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref></ref>

== וידאו קליפ ==
הווידאו קליפ הנלווה של "Yabancı" הועלה לערוץ היוטיוב של סילה ב-3 ביוני 2014, ביום יציאתו כסינגל.<ref name=":1"></ref> בתחילתו, ניתן לראות את סילה כשהיא מתהלכת לבדה בחדרי ביתה. בהמשך, ניתן לראותה כשהיא יושבת מחוצה לו, תוך שמסביבה ישנם מי גשמים ומזרקה שמתיזה מים לכל עבר.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-75 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|3 ביוני 2014
|הזרמת מוזיקה • הורדה דיגיטלית
|סוני
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי סילה
קטגוריה:שירים בטורקית
קטגוריה:שירים שנכתבו על ידי סילה
קטגוריה:סינגלים בהוצאת סוני מיוזיק אנטרטיינמנט
Music Is the Weapon

Music Is the Weapon (בעברית: מוזיקה היא הנשק) הוא אלבום האולפן הרביעי של ההרכב מוזיקלי האמריקאי מייג'ור לייזר.<ref name=":0"></ref> האלבום יצא לאור ב-23 באוקטובר 2020, על ידי חברת התקליטים Mad Decent.<ref name=":0" /> מתוך האלבום יצאו שבעה סינגלים.

האלבום קיבל מועמדות בטקס פרסי גראמי ה-64 בקטגוריה אלבום הדאנס/אלקטרוני הטוב ביותר.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 באוקטובר 2020
|הורדה דיגיטלית • הזרמת מוזיקה
|Mad Decent
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומים שהופקו על ידי דיפלו
נאריסואן הגדול, מלך תאילנד

נָארִיסוּאָן הגדול (בתאית: สมเด็จพระนเรศวรมหาราช) לעיתים נודע גם בתור סַנְפֵהַט השני היה מלך תאילנד בתקופת ממלכת איוטהאיה והאדם אשר שחרר אותה מידי שלטון מיאנמר, ידוע עד היום כגיבור לאומי בתאילנד.

נאריסואן קיבל בתקופת שלטונו את המתיישבים, הסוחרים והתיירים מן הרפובליקה ההולנדית.

== ביוגרפיה ==
באיונאונג היה מלך על האימפריה הראשונה של טונגבו אשר הקדימה את מדינת מיאנמר של ימינו. בתקופת שלטונו הוא יצא לכבוש שטחים נרחבים מדרום-מזרח אסיה, סיפח את חצי האי המלאי והפך את תאילנד ולאוס למדינות חסות. במהלך הכיבוש איוטהאיה (בירת תאילנד) נבזזה ואלפים מאזרחיה שועבדו בעוד המדינה עצמה הפכה לשדה הקרב בין מיאנמר לקמבודיה.

נאריסואן נולד בתור פארה נארט וכיורש עצר לכס תאילנד משנה למיאנמר בין השנים 1555–1556, בצעירותו שימש כשבוי פוליטי אצל הבורמזים אך מאוחר יותר הוחזר לארצו וניתנה עליו מלכות המשנה בפיטסאנולוק.

לאחר שלחם פעמים רבות לצד הבורמזים במערכותיהם לייצב את מדינת שן, בשנת 1584 קרא על סיום היחסים בין תאילנד למיאנמר והכריז על עצמאות ארצו.

במהלך שימוש בעליונות אסטרטגית, נאריסואן עצר שלוש מתקפות בורמזיות לכבוש את הבירה התאית ובו בזמן יצא במתקפת נגד על קמבודיה התוקפת. בשנת 1590 עם מות אביו ירש נאריסואן את הכס והשתמש במומנטום הירושה לפלוש אל הבירה הקמבודית לונגבק ולהפוך אותה לבת חסות של תאילנד. זמן קצר אחר כך יצא נאריסואן לכבוש את צ'יאנג מאי והשטחים שסבבו לה ולבסוף נפגש אישית בקרב פילי מלחמה עם יורש העצר הבורמזי. הקרב אירע ב-1593 והוכיח את העליונות התאית במאבק הממושך.

מלחמת אזרחים פרצה על ירושת הכתר במיאנמר ונאריסואן השתמש במצב לכבוש את חופיה של מיאנמר בחצי האי המלאי ובכך להשיג חוף אל מפרץ בנגל והאוקיינוס ההודי.

נאריסואן הוסיף לטפח את הצבא בתקופת שלטונו ולבסוף נפטר מחולי בצ'יאנג מאי בשנת 1605 בדרכו לכבוש את מדינת שן מידי מיאנמר.

== קישורים חיצוניים ==

* [http://www.thaimain.com/eng/monarchy/ayutthaya/naresuan.html נאריסואן הגדול] באתר ראש ממשלת תאילנד 
* 

קטגוריה:מלכי תאילנד
קטגוריה:ילידי 1555
קטגוריה:נפטרים ב-1605
פיאט G.91Y

פיאט G.91Y (באיטלקית: Fiat G.91Y) הוא מטוס קרב הפצצה למשימות אמנעה אווירית ומודיעין אווירי מתוצרת יצרנית המטוסים האיטלקית Fiat Aviazione חברת בת של פיאט אשר יוצר בין השנים 1966 – 1972 באיטליה.

משנת 1969 יוצר "פיאט G.91Y" על ידי יצרנית המטוסים Aeritalia (חברת בת של "פיאט") שהוקמה מאיחוד חברה להנדסת אווירונאוטיקה "Aerfer" עם יצרנית המטוסים "Fiat Aviazione".

==היסטוריה==
טיסת בכורה של גרסת "פיאט G.91Y" התקיימה ב־27 בדצמבר 1966. המטוס הפגין ביצועים טובים משמעותית מקודמו בזכות הגידול בהספק שהציעו שני מנועי ה"ג'נרל אלקטריק J85" שהורכבו בדגם.

המטוס הוסמך בשנת 1967 והוצג רשמית בתערוכת האוויר הבינלאומית בסלון האווירי בפריז בשדה התעופה לה בורז'ה באותה שנה.

בשווייץ נמסר כי היא מעוניינת מאוד במטוס זה והזמינה אב טיפוס "פיאט G.91Y", מטוס קרב קל, רב-תפקידים. עסקת רכישת המטוסים לא יצאה לפועל מכיוון שלחץ של ארצות הברית הביא את צבא שווייץ להזמין 42 יחידות של נורת'רופ F-5, מטוס קרב סילוני על קולי מתוצרת חברת נורת'רופ שתוכנן בשנות ה-50 המאוחרות.

67 יחידות של "פיאט G.91Y" סופקו ל-חיל האוויר האיטלקי.

==ממאפייני "פיאט G.91Y"==
* יוצרו 67 יחידות כולל 2 אבות טיפוס, בין השנים 1966–1972.
* צוות: 1 טייס.
* 2 מנועים ג'נרל אלקטריק סילוני מסוג "General Electric J85" .
* קיבולת דלק: 3,200 ליטר.
* מאך - 0.95 (בגובה 10,000 מטר (32,810 רגל).
* יחס דחף-משקל: 0.43.
* מקדם עומס (אווירונאטיקה) : +5 / 2- :G.

===תצורות דגמים===
* "G.91Y" - אב טיפוס ומטוסי ייצור סדרתיים.
* "G.91YT" - גרסת לאימון טייסים: 2 מושבים.
* "G.91YS" - גרסה לחימוש של 2 טילי אוויר-אוויר תת-אדום לטווח קצר מסוג AIM-9 סיידוויינדר (הוטס לראשונה ב-16 באוקטובר 1970).

==גלריה==
<gallery mode="packed" heights="100">
קובץ:Fiat G.91Y of 8 Stormo in flight 1985.JPEG| "פיאט G.91Y"
קובץ:G91Y (18685517953).jpg| "פיאט G.91Y"
קובץ:Fiat G91-Y, Italy - Air Force JP6716551.jpg| "פיאט G.91Y"
קובץ:G91y-1.jpg| "פיאט G.91Y"
קובץ:Fiat G91-Y, Italy - Air Force JP6991919.jpg| "פיאט G.91Y"
</gallery>

<gallery mode="packed" heights="240">
קובץ:G91Y installazioni interne.png| "פיאט G.91Y" - שרטוט כולל פנים המטוס
</gallery>

==ראו גם==
* פיאט R.2
* פיאט BGA
* פיאט CR.25 

== קישורים חיצוניים ==

* 

==הערות שוליים==

קטגוריה:כלי טיס איטלקיים
קטגוריה:מטוסי קרב מתוצרת איטליה
קטגוריה:מפציצים
קטגוריה:פיאט
פרדריק ויליאם קייל

פרידריק ויליאם קייל (באנגלית: Frederick William Keyl; בגרמנית: Friedrich Wilhelm Keyl; 17 בספטמבר 1823 – 5 בדצמבר 1871) היה צייר בעלי חיים אנגלי, יליד גרמניה. הוא קיבל עבודות רבות לציורים מהמלכה ויקטוריה.

== ביוגרפיה ==
קייל נולד בפרנקפורט על המיין, בן לסוחר יין, שהראה בגיל צעיר עניין בציור בעלי חיים. הוא למד ב- Städelsches Kunstinstitut בפרנקפורט בניהולו של יאקוב בקר , ומאוחר יותר היה תלמידו של אוז'ן ורבוקהובן בבריסל.<ref></ref>

משנת 1847 התגורר לצמיתות באנגליה והתאזרח בשנת 1858. הוא היה התלמיד היחיד של אדווין לנדסייר, שבאמצעותו הוצג קייל למלכה ויקטוריה ולנסיך אלברט. הוא קיבל עבודות רבות ממשפחת המלוכה, והפיק ציורי שמן, צבעי מים ורישומים וצייר תצלומים. האהדה בולטת הייתה לצייר אל לוטי, כלב הפקינז של המלכה. מלבד החסות המלכותית, העבודות כללו איורי ספרים וצלחות ל"ניוסטרד לונדון ניוז".<ref name=":0"></ref>

קייל הציג באקדמיה המלכותית לאמנויות ובמוסד הבריטי, אף על פי שהוא מטבעו נרתע מלהציג את תמונותיו.

בשנת 1852 התחתן עם שרה קונסטנס וודלין, אחייניתו של הצייר צ'ארלס רוברט לסלי. נולדו להם תשעה ילדים, מתוכם שלושה מתו בילדותם.

קייל נפטר בביתו בסנט ג'ון ווד, לונדון, ב-5 בדצמבר 1871, ונקבר בבית העלמין קנסל גרין.<ref name=":0" />

== גלריה ==
<gallery mode="packed" heights="160">
File:Friedrich Wilhelm Keyl (1823-71) - Looty - RCIN 406974 - Royal Collection.jpg | הכלב לוטי
File:Friedrich Wilhelm Keyl (1823-71) - April, Lambs in the Home Park at Windsor - RCIN 407558 - Royal Collection.jpg | כבשים בוינדזור
File:Friedrich Wilhelm Keyl - Donkeys on a moorland track (1855).jpg | חמורים במרעה
File:Friedrich Wilhelm Keyl (1823-71) - "Boy" - RCIN 404492 - Royal Collection.jpg | הכלב בוי
File:Friedrich Wilhelm Keyl Familie in idyllischer Landschaft 1856.jpg | משפחה בנוף אידיאלי
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:בריטים שנולדו ב-1823
קטגוריה:בריטים שנפטרו ב-1871
פסיכרוספירה

פסיכרוספירה( ψυχρός - קר ו σφαῖρα - כדור) היא שכבת מים בעומק בין 100 ל-700 מטר מתחת לפני האוקיינוסים עם טמפרטורה של 4 מעלות צלזיוס שממלאת את כלל האוקיינוסים מקטבים עד קו המשווה ונוצר בגלל כך שמים בטמפרטורה הזאת הם בעלי צפיפות הגדולה ביותר ולכן נוטים לשקוע כמה שמתאפשר להם.

השכבה הזו נוצרת כאשר הקטבים של כדור הארץ מכוסים בקובעי קרח שגורמים להתקררות המים סביבם בכמויות גדולות ופיזורם בכל רחבי האוקיינוס העולמי. בגלל שמים קרים מכילים אחוזי חמצן גבוהים יותר יחסית הדבר גורם להגעתו לעמקים והגברת תנועת המים: גורמים המספקים תנאיים שמאפשרים חיים עמוקים יותר לבנתוס.

==קישורים חיצוניים==
* [https://www.encyclopedia.com/science/dictionaries-thesauruses-pictures-and-press-releases/psychrosphere תיאור המונח]

קטגוריה:גופי מים
קטגוריה:אוקיינוגרפיה
קטגוריה:אוקיינוסים
נעם סובל

נעם סובל (נולד ב-1983) הוא קצין בצה"ל בדרגת אלוף-משנה המכהן כמפקד חטיבת האש 282.

== ביוגרפיה ==
סובל התגייס לצה"ל במרץ 2002 ושובץ בגדוד 402 של חיל התותחנים. 
לאחר קורס קציני תותחנים מונה למפקד צוות בהשלמת החילית (קורס יסוד), בהמשך מונה למפקד סוללת צוערים. בין 2014 ל-2015 ובמהלך מבצע צוק איתן כיהן כסגן מפקד גדוד 402.
בשנת 2016 מונה למפקד גדוד 402 וכיהן בתפקיד עד 2018. 
בשנים 2018–2020 כיהן בתפקיד ראש ענף קצינים בבסיס בית הספר לתותחנות (בית הספר להפעלת אש) במחנה שבטה. 
לאחר מכן מונה לסגן מפקד עוצבת עמוד האש, תפקיד בו כיהן במהלך שנת 2020. 
בהמשך הועלה לדרגת אלוף-משנה ומונה למפקד עוצבת אדירים.<ref name=":0"></ref>
ביוני 2023 סיים שנת לימודים במכללה לביטחון לאומי ומונה למפקד עוצבת גולן.

סובל בעל תואר ראשון בהנדסת תעשייה וניהול מהמרכז האקדמי רופין, בעל תואר שני במדע המדינה מאוניברסיטת חיפה.<ref name=":0" />

סובל נשוי לרעמה ואב לשלושה.<ref name=":0" /> 

== הערות שוליים ==

קטגוריה:מפקדי עוצבת אדירים
קטגוריה:אלופי-משנה בצה"ל
קטגוריה:מפקדי אגד ארטילרי 282
קטגוריה:מפקדי גדודים בחיל התותחנים
קטגוריה:בוגרי המרכז האקדמי רופין
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:ישראלים שנולדו ב-1983
קטגוריה:מפקדי חטיבות במלחמת חרבות ברזל
עליצות באקפולקו

עליצות באקפולקו (באנגלית: Fun in Acapulco) הוא סרט רומנטי אמריקאי משנת 1963 בבימויו של ריצ'רד ת'ורפ, עם אלביס פרסלי ואורסולה אנדרס בתפקידים הראשיים.

אלביס שר בסרט כמה מלהיטיו במקצב לטיני כמו "מרגריטה", "בוסה נובה בייבי" ו"גוורדלחרה" (שאותו שר בספרדית).

הסרט צולם באקפולקו ובאולפני סרטי פרמאונט. הסצנה הסופית צולמה במצוק La Quebrada באקפולקו ממנו קופצים שחיינים מאומנים, קפיצות מסוכנות מגובה רב לים.

==תקציר העלילה==
מייק וינגדרן (אלביס פרסלי) עובד על יאכטה של מיליונר באקפולקו. לאחר שבת המיליונר, ג'ני (טרי הופ) מנסה להתחיל אתו והוא מסרב, היא גורמת לפיטוריו.

מייק נכנס למועדון בעיר ונתקל בלוחמת שוורים יפהפייה בשם דולורס גומס (אלסה קרדנס).

הוא נתקל ברחוב בילד בשם ראול (לארי דומאסין) שמבטיח לסדר לו עבודה במלון אותו מנהל בן דודו. מייק מתקבל לעבודה בתור מציל בבריכה וזמר בלילה. הוא מכיר במלון את מרגריטה דופין (אורסולה אנדרס) עובדת במלון שאביה מקסימיליאן (פול לוקאס) הוא שף המלון.

בבריכה הוא מכיר את השחיין מורנו (אלחנדרו ריי) ושניהם מתחרים על אהבתה של דולורס לדאבון ליבה של מרגריטה. מייק מצליח בהופעותיו במלון וראול מארגן לו הופעות במועדונים חשובים בעיר.

מורנו שם לב שמייק מתרחק מהמקפצה. הוא מגלה כתבה בעיתון כי מייק היה אמן טרפז שהופיע עם הוריו ואחיו ובאחת ההופעות מייק טעה ואחיו צנח אל מותו. מאז סובל מייק מפוסט טראומה ומתרחק ממקפצות וממקומות גבוהים.

הוא מטיח זאת בפני מייק בפומבי ומכנה אותו "פחדן". הם מתקוטטים ומייק פוגע בזרועו. כעת מורנו לא יכול לקפוץ מהצוק המסוכן לעיני אורחי המלון.

מייק מתגבר על פחדו, מטפס על הצוק הגבוה וקופץ מגובה רב למים, קפיצה מושלמת למחיאות הכפיים של כל אנשי המלון. הוא חוזר למלון ומסיים בשיר "גוודלחרה" בספרדית.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|אלביס פרסלי
|מייק וינדגרן
|
|-
|אורסולה אנדרס
|מרגריטה דופין
|
|-
|פול לוקאס
|מקסימיליאן דופין
|שף במלון
|-
|אלסה קרדנס
|דולורס גומס
|לוחמת שוורים
|-
|לארי דומאסין
|ראול
|ילד
|-
|אלחנדרו ריי
|מורנו
|שחיין
|-
|טרי הופ
|ג'ני
|בת מיליונר
|}

==קישורים חיצוניים==

* [https://www.youtube.com/watch?v=t-fPl3ws1ok קדימון לעליצות באקפולקו], באתר יוטיוב
* [https://www.youtube.com/watch?v=dVYPO0N8KF4&t=55s אלביס שר עליצות באקפולקו], באתר יוטיוב
* [https://www.youtube.com/watch?v=-pwXX_3f91M מרגריטה], באתר יוטיוב
* [https://www.youtube.com/watch?v=HC1V5Ki6LWI בוסה נובה בייבי], באתר יוטיוב
* [https://www.youtube.com/watch?v=gk3LXQxmJ6k סצנת הסיום, גוודלחרה בספרדית], באתר יוטיוב

קטגוריה:סרטי 1963
קטגוריה:סרטי אלביס פרסלי
קטגוריה:סרטי פרמאונט
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
קטגוריה:סרטים רומנטיים
קארקי

קארקי (באזרית: Kərki ולעיתים נקרא גם Tigranashen) הוא כפר שמתפקד דה יורה כמובלעת של אזרבייג'ן בסמוך לגבול ארמניה–נחצ'יבאן אך נשלט דה פקטו על ידי ארמניה<ref name="azerb-karki">[http://www.azerb.com/az-karki.html Karki / Tigranashen exclave – Azerbaijan – Azerb.com]</ref>. הכפר נמצא בסמוך לגבול עם ארמניה ועל גדת נהר ארפצ'אי, הכפר נכבש ב-19 בינואר 1990 על ידי כוחות ארמנים<ref></ref><ref name="ANAS"></ref>.

מאז מאי 1992, בעקבות מלחמת נגורנו קרבאך הראשונה נשלט הכפר על ידי ארמניה, שמחשיבה אותו כחלק ממחוז אררט. הכביש המהיר הראשי המחבר את צפון ארמניה עם דרום ארמניה עובר ממש בסמוך לכפר, שמאוכלס כיום בעיקר בארמנים, אך מכיל גם מספר מקומיים ואף פליטים מאזרבייג'ן. שמו של הכפר הוחלף על ידי ממשלת ארמניה בשם טיגרנשאן על שם המלך הקדום טיגרנס הגדול, שתחת שלטונו הממלכה הארמנית השיגה את כוחה הגדול ביותר.

לאחר המלחמה התיישבו רבים מתושבי הכפר שהחליטו לעזוב בכפר חדש בשם ייני קארקי שמוגדר כחלק ממחוז קנגרלי באזרבייג'ן.

==קישורים חיצוניים==

== הערות שוליים ==

קטגוריה:אזרבייג'ן: ערים
קטגוריה:אסיה: מובלעות
The Days (שיר של אביצ'י)

The Days (בעברית: הימים) הוא שיר מאת ה-DJ והמפיק המוזיקלי השוודי אביצ'י, בשיתוף פעולה עם הזמר האנגלי רובי ויליאמס. השיר נכתב על ידי ברנדון פלאוורס,<ref></ref> רובי ויליאמס, סאלם אל פאקיר, אביצ'י, ווינסנט פונטאר, והופק על ידי אביצ'י, פאקיר ופונטאר. השיר הושמע לראשונה בבוסטון, עם שירה לא מוכרת על ידי פקיר. השיר יצא לאור ברחבי העולם ב-3 באוקטובר 2014. הוא הופץ לצד "The Nights" במיני-אלבום "The Days / Nights".

== הרכב השיר ==
"The Days" כתוב במפתח מז'ור, בקצב של 127 BPM. מבנה האקורדים מבוסס על התקדמות אקורד הפופ פאנק.

== הקלטה ==
השיר נכתב במקור עם וינסנט פונטאר וסאלם אל פאקיר, אך נועד לשתף פעולה בין ברנדון פלאוורס לאביצ'י, כאשר ברנדון שר. עם זאת, בגלל חוסר שביעות הרצון של ברנדון מההקלטה, אביצ'י הביא סולן אחר, רובי ויליאמס.<ref></ref>

== וידאו קליפ ==
סרטון מילולי יצא לאור בערוץ הרשמי של אביצ'י ביוטיוב.<ref name="Avicii - The Days Lyric Video"></ref> בקליפ, אמן<ref></ref> מרסס בצבע שחור את מילות השיר על קיר לבן. לקראת סוף הסרטון, פאן-אאוט חושף את המילים היוצרות דיוקן של אביצ'י, אשר מכוסה לאחר מכן בכתמי צבע צבעוניים על ידי האמן.<ref></ref>

נכון למאי 2020, יש לקליפ המילולי יותר מ-180 מיליון צפויות.<ref name="Avicii - The Days Lyric Video"/>

== קרדיטים וכוח אדם ==
* ברנדון פלאוורס - מילים
* סאלם אל פאקיר - מפיק
* טים ברגלינג - מוזיקה, מפיק
* וינסנט פונטרה - מפיק
* רובי ויליאמס - שירה
* סטיוארט הוקס - מאסטרינג
* אש פורנורי - מפיק בכיר

== מיקומי שיא ==

==קישורים חיצוניים==

==הערות שוליים==

קטגוריה:שירי אביצ'י
קטגוריה:שירי רובי ויליאמס
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירי פולקטרוניקה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הרשמי של גלגלצ
יאקוב בקר

יאקוב בקר (בגרמנית: Jakob Becker; ) היה אמן גרמני, שהתפרסם בעיקר בזכות ציורי הז'אנר שלו של איכרים.

== ביוגרפיה ==
הוא נולד בדיטלהיים בוורמס, בנם של הפונדקאי אנדראס בקר ואשתו קתרין כריסטין והחל את לימודיו אצל פרנץ ניקולאוס יונג בוורמס. כשהיה בן 17 החל לעבוד כליתוגרף בפרנקפורט. כאן התיידד עם הצייר יעקב פורכטגוט דילמן ויחד איתו יצר ייצוג מדויק של פנורמת הריין ממיינץ לקלן.<ref>Gilman, D. C.; Peck, H. T.; Colby, F. M., eds. (1905). "Becker, Jakob" . New International Encyclopedia (1st ed.). New York: Dodd, Mead.</ref>

בשנת 1833 נסע לדיסלדורף מטעם המכון הליתוגרפי כדי לצייר את הציור Die Chorknaben מאת תיאודור הילדברנדט על אבן. הוא נשאר בדיסלדורף ולמד באקדמיה לאמנות של דיסלדורף בין השנים 1833 עד 1841. הפרופסורים שלו היו יוהאן וילהלם שירמר ווילהלם שדו.

בשנת 1842 התמנה לפרופסור לציור ז'אנר וציור נוף בסטדל בפרנקפורט. גוטליב פאול ובר היה בין תלמידיו.

בשנת 1838 התחתן עם וולי מולר, אחותו של חברו וולפגנג מולר פון קוניגסווינטר, ולקח אותה לטיול של 4 שבועות דרך קלן וקובלנץ לוורמס ובהמשך לפרנקפורט. ואז התיישב בדיסלדורף. בנישואין נולדו ארבעה ילדים.

== אומנות ==
בקר משויך לבית הספר לציור בדיסלדורף. כפרופסור הראשון לציור נוף וז'אנר, הוא חיפש את נושאיו באזורים הכפריים והתעניין במיוחד בבעיות החברתיות של האיכרים. הוא השתמש בפרטים מציאותיים ובמחווה רגשית רבה.

בקר התמסר לרומנטיזציה של נושאים, כולל הציור "הרוכב ואהבתו הקטנה" בשנת 1834, על פי בלדה של לודוויג אולנד.

בהשפעת חבריו הציירים פנה לציור נרטיבי. הקומפוזיציות של בקר מאופיינות לעיתים קרובות בקבוצות אנשים קשורות קשר הדוק שפותחו מהמתווה במסורת הנוצרית.

הוא היה פתוח גם להשפעות צרפתיות. בשנת 1858 הוא הציע לחלוק את הסטודיו שלו עם גוסטב קורבה אף על פי שנאלץ לסבול גסות רוח מהאמן הצרפתי - בקר קיבל חלק מההשפעות הסגנוניות שלו.

בקר לימד בהצלחה באקדמיה במשך שלושים שנה. כמה מתלמידיו הקימו את מושבת הציירים של קרונברג דור מאוחר יותר. יוהאן וילהלם קורדס היה בין תלמידיו.

אחת היצירות הידועות ביותר שלו הייתה "משפחת איכרים מתפללת".

בקר נפטר בפרנקפורט ב-22 בדצמבר 1872.

== מורשת ==
מקום הולדתו של בקר, דיטלסהיים ליד וורמס, כיבד את הצייר בשמו של רחוב שנמצא בפאתי גאו-אודרנהיים באזור בנייה חדש.

קברו ממוקם בבית העלמין הראשי בפרנקפורט והוא קבר כבוד.

== גלריה ==
<gallery mode=packed heights=150>
File:Jakob Becker Heimkehrende Schnitter.jpg
File:Jacob Becker (1810-1872) „Landleute vom Gewitter überrascht“, Porzellanmalerei, Campanertasse, D0900.jpg
File:1844 Becker Der vom Blitz erschlagene Schäfer anagoria.JPG
File:Jakob Becker (Becker von Worms), Weiblicher Akt, Pfeifenkopf, D0946.jpg
File:HPM 161 – Der Liebesantrag, nach J. Becker.jpg
File:The dissection of a young, beautiful woman Wellcome L0013321.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1810
קטגוריה:גרמנים שנפטרו ב-1872
יחסי צ'ילה–קזחסטן

יחסי צ'ילה–קזחסטן הם יחסי החוץ בין צ'ילה וקזחסטן.

== היסטוריה ==
היחסים הדיפלומטיים בין קזחסטן לצ'ילה כוננו באופן רשמי ב-19 באוגוסט 1993. בספטמבר 2019 התקיים בנור-סולטן הפגישה השנייה של התייעצויות פוליטיות בין שתי המדינות. במהלך הפגישה הודגש האינטרס המשותף להעמקת היחסים הדו-צדדיים בתחומים שונים כמו סחר, השקעות, כרייה ואנרגיה, שלגביו הוצע הקמה רשמית של דיאלוג סחר בין צ'ילה לקזחסטן.

== נציגויות דיפלומטיות ==
* קזחסטן מיוצגת בצ'ילה באמצעות שגרירותה בברזיליה, ברזיל, ובנוסף מחזיקה קונסוליה כללית בסנטיאגו דה צ'ילה.
* צ'ילה מיוצגת בקזחסטן באמצעות שגרירותה במוסקבה, רוסיה, ובנוסף מחזיקה קונסוליה כללית בנור-סולטן.

== הערות שוליים ==
יחסי טג'יקיסטן–צ'ילה

יחסי טג'יקיסטן–צ'ילה הם יחסי החוץ בין צ'ילה וטג'יקיסטן.

== היסטוריה ==
היחסים הדיפלומטיים בין טג'יקיסטן לצ'ילה כוננו לאחר עצמאותה של טג'יקיסטן בעקבות פירוק ברית המועצות.

== נציגויות דיפלומטיות ==
* טג'יקיסטן מיוצגת בצ'ילה באמצעות שגרירותה באו"ם.
* צ'ילה מיוצגת בטג'יקיסטן באמצעות שגרירותה במוסקבה, רוסיה.

== הערות שוליים ==

קטגוריה:קצרמר צ'ילה
Don't Look Down (שיר)

Don't Look Down (בעברית: אל תסתכל למטה) הוא שיר של הדי ג'יי והמפיק המוזיקלי ההולנדי מרטין גריקס, בהשתתפות הזמר האמריקאי אשר. השיר פורסם להורדה דיגיטלית ב-17 במרץ 2015 באייטונס.

== רקע ==
בהתייחסות לשיתוף הפעולה שלו עם אשר, אמר גריקס: "הייתה לי את הרצועה, והוא היה בביתו של המנהל שלי כששלחתי אותו. הדבר הבא שאני זוכר, הוא שהייתי בשיחת FaceTime עם אשר, שאמר, 'אשמח לבצע את השיר'. שבוע אחר כך היינו באולפן. זה היה סופר מהיר!" הוא אף אמר שהשיר עוסק ב-"התמקדות בצד החיובי של הכל".<ref></ref>

== וידאו קליפ ==
קליפ המילים, שבוים על ידי רורי קרמר, בו מופיע גבר מתפטר מעבודתו ונהנה מהחיים, פורסם ב-17 במרץ 2015.<ref name="idolator"></ref> שני הקליפים הרשמיים לשיר פורסמו ב-23 במרץ 2015 תוך מתן נקודת מבט נשית וגברית של עבודה בקאנטרי קלאב.<ref></ref>

== מיקומי שיא ==

== היסטוריית יציאות ==
{| class="wikitable"
!אזור
! תאריך
! פורמט
! חברת תקליטים
|-
| הולנד
| 17 במרץ 2015<ref></ref>
| rowspan="3" | הורדה דיגיטלית
| rowspan="3" | ספינין
|-
| ארצות הברית
| 17 במרץ 2015<ref></ref>
|-
| הממלכה המאוחדת
| 24 במאי 2015<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי מרטין גריקס
קטגוריה:שירי אשר
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שנכתבו על ידי מרטין גריקס
טימותי האו

טימותי אוטיס האו (באנגלית: Timothy Otis Howe; 24 בפברואר 1816 – 25 במרץ 1883) היה פוליטיקאי ושופט אמריקאי, שכיהן כסנאטור מטעם ויסקונסין בשנים 1861–1879 וכמנהל הכללי של דואר ארצות הברית בממשלו של הנשיא צ'סטר ארתור מ-1881 ועד למותו. קודם לכן הוא כיהן כשופט בבית המשפט העליון של ויסקונסין.

==ראשית חייו==
טימותי האו נולד בליבמור, מיין (אז חלק ממסצ'וסטס), לטימותי האו ולבטסי האוורד. הוא התחנך בסמינר רידפילד (כיום בית הספר קנטס היל שברידפילד, מיין) ולאחר מכן למד משפטים בהדרכתם של שופטים מקומים. ב-1839 הוא התקבל ללשכת עורכי הדין של מיין והחל לעסוק במקצוע ברידפילד. ב-1845 הוא נבחר לבית הנבחרים של מיין. זמן קצר לאחר מכן הוא עבר לגרין ביי שבוויסקונסין, שם הוא פתח משרד עורכי דין. הוא היה תומך נלהב של המפלגה הוויגית וב-1848 התמודד מטעם ללא הצלחה על מושב בבית הנבחרים של ארצות הברית.

האו נשא לאישה את לינדה אן היינס ולזוג נולדו בן ובת.
==קריירה פוליטית ושיפוטית==
בשנים 1851–1855 כיהן האו כשופט פדרלי בוויסקונסין. בתוקף תפקידו הוא כיהן גם כשופט בית המשפט העליון של ויסקונסין עד להפרדת בתי המשפט ב-1853.

ב-1857 התמודד האו ללא הצלחה בבחירות לסנאט של ארצות הברית, וב-1861 עלה בידו להיבחר. הוא כיהן בסנאט 18 שנה במהלך מלחמת האזרחים ובמהלך תקופת השיקום. כסנאטור הוא נמנה עם מתנגדי העבדות בארצות הברית ותמך בחקיקתו של התיקון ה-15 לחוקת ארצות הברית.

בעת כהונתו בסנאט הציע הנשיא יוליסס ס. גרנט להאו את תפקיד נשיא בית המשפט העליון של ארצות הברית. האו דחה את ההצעה מתוך חשש שמי שייכנס לסנאט במקומו יהיה דמוקרט. ב-1879 נוצח האו בבחירות לסנאט ואיבד את מושבו לעמיתו הרפובליקני מתיו ה. קרפנטר. ב-1881 מונה האו כמנהל הכללי של דואר ארצות הברית בקבינט של הנשיא צ'סטר ארתור. בתפקיד זה הוא כיהן עד למותו.

טימותי האו נפטר בקנושה, ויסקונסין ב-25 במרץ 1883.

==קישורים חיצוניים==

* 
* [https://web.archive.org/web/20060926231629/http://www.wicourts.gov/about/judges/supreme/retired/howe.htm טימותי האו] באתר בית המשפט העליון של ויסקונסין 
* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל צ'סטר ארתור
קטגוריה:חברי הסנאט של ארצות הברית מוויסקונסין
קטגוריה:סנאטורים חברי המפלגה הרפובליקנית
קטגוריה:חברי בית המחוקקים של מיין
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת ויסקונסין
קטגוריה:פוליטיקאים צפוניים במלחמת האזרחים האמריקנית
קטגוריה:אמריקאים שנולדו ב-1816
קטגוריה:אמריקאים שנפטרו ב-1883
סוך

נפת סוך (באוזבקית: Сўх тумани/Soʻx tumani; ברוסית: Сохский район, תעתיק: סוחסקיי ראיון) היא נפה של מחוז פרגנה, המהווה מובלעת של אוזבקיסטן שמוקפת בקירגיזסטן. בירת הנפה היא , על אף היותה של הנפה חלק משטח אוזבקיסטן, מרבית אוכלוסיית הנפה היא בכלל טג'יקית.

על פי אומדן רשמי מתאריך 1 בינואר 2023 אוכלוסיית הנפה מונה 82,067 בני אדם.

==גאוגרפיה==
השטח של סוך מחולק לשני חלקים, שמופרדים אחד מהשני על ידי קירגיזסטן:
* החלק הצפוני של סוך שכולל את העיירה צ'ון-קורה, שבעצמה כוללת מובלעת נוספת באותו השם.
* החלק הדרומי של סוך שהוא הרבה יותר גדול מהחלק הצפוני. האזור כולל כ-19 יישובים שיותר ממחציתם הם עירוניים.

==היסטוריה==
יחד עם העיר , היה האזור אחד ממרכזי שהתרחש בין השנים 1918–1924.

בשנת 1999 טענה הממשלה האוזבקית כי חמושים מטעם ארגון הטרור, שהשתמשו באזור כבסיס לפעילות הארגון ואף לתקיפת אוזבקיסטן וקירגיזסטן. מוקדם יותר באותה שנה נאלצה הבירה האוזבקית טשקנט להתמודד עם סדרת פיגועי תופת המיוחסים ל-IMU. אוזבקיסטן החלה לחזק את הגבולות סביב האזור ובעקבות כך הכעיסה את הקירגיזים שטוענים שאוזבקיסטן הציבה מוקשים בשטחה.

==הערות שוליים==

קטגוריה:אוזבקיסטן: ערים
קטגוריה:אסיה: מובלעות
פסגת אסטרו

פסגת אסטרו (באנגלית: Astro Peak) היא פסגה ברכס נפטון, בהרי פנסקולה בארץ המלכה אליזבת שבאנטארקטיקה.

גובהה של הפסגה 835 מטרים מעל פני הים.

הפסגה ממוקמת 1.6 קילומטרים מהקצה המערבי של מצוק ברקוויסט.

== היסטוריה ==
=== גילוי ומיפוי הפסגה ===

רכס נפטון (ובו הפסגה) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם פסגת אסטרו) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראה בשם זה, מאחר שהסקר הגאולוגי של ארצות הברית הקים על הפסגה תחנה מחקר אסטרונומית במהלך עונת המחקר (הקיץ האנטארקטי) 1965–1966.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:683 פסגת אסטרו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121977 פסגת אסטרו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=584&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת אסטרו] באתר הגאזט האנטארקטי המשווה SCAR של ממשלת אוסטרליה
* [https://peakery.com/astro-peak-antarctica/ פסגת אסטרו] באתר peakery (מרחקים לאתרים סמוכים)
* [https://geographic.org/geographic_names/antname.php?uni=683&fid=antgeo_101 תצלום לוויין של אזור פסגת אסטרו]
* [https://www.yr.no/place/Antarctica/Other/Astro_Peak/ מזג אוויר נוכחי מעודכן בפסגת אסטרו]
** [https://www.yr.no/place/Antarctica/Other/Astro_Peak/long.html תחזית מזג אוויר עדכנית ארוכת טווח עבור פסגת אסטרו]

== הערות שוליים ==

אסטרו
אסטרו
אסטרו
יחסי הוותיקן–פרו

יחסי הוותיקן–פרו הם יחסי החוץ בין הוותיקן לפרו.

== היסטוריה ==
שתי המדינות כוננו יחסים דיפלומטיים בשנת 1859. האפיפיור יוחנן פאולוס השני ערך שני ביקורים בפרו. הראשון היה בפברואר 1985 והשני במאי 1988. האפיפיור פרנציסקוס ביקר בפרו ב-1 בינואר 2018.

== נציגויות דיפלומטיות ==
שגרירות פרו לוותיקן שבסיסה ברומא
* הוותיקן מחזיקה נונציו אפוסטולי בלימה.
* פרו מחזיקה שגרירות לוותיקן ברומא.

== קישורים חיצוניים ==

* [https://web.archive.org/web/20090620052444/http://www.rree.gob.pe/portal/archivos.nsf/ce380461d66f6d0205256d490080f2ae/436245715759fc5e052575af005b80e7?OpenDocument משרד יחסי החוץ הפרואני: יום השנה ליחסים הדו צדדיים עם הוותיקן (בספרדית בלבד)]
* [https://web.archive.org/web/20090620065746/http://www.rree.gob.pe/portal/misrree.nsf/a973331d8a50ae6205256e13005e6851/07743960fc2e1b2c052567ca0079d3b1?OpenDocument משרד יחסי החוץ הפרואני: הכוונה של שגרירות פרואנה לוותיקן]
* [https://web.archive.org/web/20090620075805/http://www.rree.gob.pe/portal/misiacredita.nsf/ea7b03bcf364b0d005256d11005fed55/c459cfc46c6c5d070525691900625a51?OpenDocument משרד יחסי החוץ והפולחן הפרואני: הנחיית שגרירות הוותיקן בלימה]
* [https://web.archive.org/web/20110823135844/http://odecarequipa.com/principal/normas_legales/decreto_23211.pdf Acuerdo entre la Santa Sede y el Perú (בספרדית בלבד)]
* [https://www.vatican.va/roman_curia/secretariat_state/archivio/documents/rc_seg-st_19800726_santa-sede-peru_sp.html Conventio INTER APOSTOLICAM SEDEM ו- PERUVIANAM REMPUBLICAM (בלטינית בלבד)]
יחסי אתיופיה–צ'ילה

יחסי אתיופיה–צ'ילה הם יחסי החוץ בין צ'ילה ואתיופיה.

== היסטוריה ==
היחסים הדיפלומטיים בין שתי המדינות כוננו ב-16 באוקטובר 1945. בסוף 2015, צ'ילה החליטה לפתוח שגרירות קבועה באתיופיה, בהתחשב שהיא מדינה מאוד רלוונטית ברמה הבינלאומית, אשר בה שוכן מטה האיחוד האפריקני והנציבות הכלכלית של האומות המאוחדות לאפריקה.

== יחסים מסחריים ==
בשנת 2015, הסחר בין שתי המדינות הסתכם בכ-700,000 דולר, עם קצב צמיחה שנתי ממוצע של 3.8% בחמש השנים שקדמו לה. המוצרים העיקריים המיוצאים על ידי צ'ילה הם מיץ ענבים, תפוחים טריים וציוד קידוח, בעוד שאתיופיה מייצאת בעיקר נעליים, קפה ומגבות כותנה. 

== נציגויות דיפלומטיות ==
* אתיופיה מיוצגת בצ'ילה באמצעות שגרירותה בברזיליה, ברזיל.
* צ'ילה מחזיקה באתיופיה שגרירות באדיס אבבה.

== הערות שוליים ==
יחסי מיאנמר–צ'ילה

יחסי מיאנמר–צ'ילה הם יחסי החוץ בין צ'ילה ומיאנמר.

== היסטוריה ==
היחסים הדיפלומטיים בין בורמה לצ'ילה כוננו בשנת 1978. בעבר צ'ילה החזיקה קונסוליית כבוד ברנגון.

== נציגויות דיפלומטיות ==
* מיאנמר מיוצגת בצ'ילה באמצעות שגרירותה בברזיליה, ברזיל.
* צ'ילה מיוצגת במיאנמר באמצעות שגרירותה בבנגקוק, תאילנד.

== הערות שוליים ==
Adventure of a Lifetime

Adventure of a Lifetime (בעברית: הרפתקה של פעם בחיים) הוא שיר של להקת הרוק הבריטית קולדפליי. השיר פורסם ב-6 בנובמבר 2015 כסינגל המוביל מאלבום האולפן השביעי שלהם, A Head Full of Dreams.<ref name="Billboard"></ref><ref name="Pitchfork"></ref>

השיר הגיע לראש מצעד המדיה פורסט הבינלאומי בישראל, למקום השביעי במצעד הסינגלים הבריטי ולמקום ה-13 בבילבורד הוט 100, וכן ל-20 המקומות הראשונים במספר מדינות, בהן אוסטרליה, אוסטריה, קנדה, צ'כיה, צרפת, גרמניה, אירלנד, איטליה, הולנד, ניו זילנד ושווייץ.

בשנת 2016 ביצעה הלהקה את השיר בסופרבול 50, במופע המחצית עם ברונו מארס וביונסה.

== ביקורות ==
בבלוג Idolator, ביאנקה גרייסי ורובי דאו דירגו את השיר ב-7/10 ו-8/10 בהתאמה, וקבעו כי השיר הוא "תוסס להפליא באופן כמעט ילדותי" ושהוא "הסינגל הכי טוב של קולדפליי בשבע השנים האחרונות".<ref name="Idolator"></ref> במגזין רולינג סטון דורג השיר במקום ה-41 ברשימת ברשימת 50 השירים הטובים ביותר לשנת 2015, שפורסמה בסוף אותה השנה.<ref></ref>

== וידאו קליפ ==
הוידאו קליפ בוים על ידי משתף הפעולה ותיק של הלהקה, מאט וייטקרוס. הוא פורסם ב-27 בנובמבר 2015. הרעיון לקליפ נרקם לאחר שסולן קולדפליי, כריס מרטין ושחקן הקולנוע הבריטי אנדי סרקיס נפגשו בטיסה ודנו ברעיונות. הכנת הווידאו קליפ לקחה כחצי שנה.<ref></ref>

נכון לספטמבר 2020, זכה הקליפ לכ-1.1 מיליארד צפיות.

== מיקומי שיא ==

== היסטוריית יציאות ==
{| class="wikitable plainrowheaders"
! scope="col" | מדינה
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערה
|-
! scope="row" | ארצות הברית
| 5 בנובמבר 2015
| rowspan="3" | הורדה דיגיטלית
| rowspan="8" | פרלופון
| <ref>https://www.amazon.com/gp/product/B017JGRPEG</ref>
|-
! scope="row" | גרמניה
| rowspan="2" | 6 בנובמבר 2015
| <ref>https://www.amazon.de/gp/product/B017JGRIIE</ref>
|-
! scope="row" | הממלכה המאוחדת
| <ref>https://www.amazon.co.uk/Adventure-Of-A-Lifetime/dp/B017JGRIM0</ref>
|-
! scope="row" | גרמניה
| rowspan="2" | 4 בדצמבר 2015
| rowspan="2" | הורדה דיגיטלית (גרסת רדיו)
| <ref>https://www.amazon.de/gp/product/B018UHPNC4</ref>
|-
! scope="row" | הממלכה המאוחדת
| <ref>https://www.amazon.co.uk/gp/product/B0181T7LF8</ref>
|-
! scope="row" | גרמניה
| rowspan="3" | 5 בפברואר 2016
| rowspan="3" | הורדה דיגיטלית (רמיקס של מטומה)
| <ref>https://www.amazon.de/gp/product/B01B9FD2D6</ref>
|-
! scope="row" | הממלכה המאוחדת
| <ref>https://www.amazon.co.uk/gp/product/B01B8O2V2Q</ref>
|-
! scope="row" | ארצות הברית
| <ref>https://www.amazon.com/gp/product/B01BCQUQFY</ref>
|-
! scope="row" | ארצות הברית
| 9 בפברואר 2016
| רדיו להיטים עכשוויים
| אטלנטיק רקורדס
| <ref></ref>
|}

== קישורים חיצוניים ==

== הערות שוליים ==

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים שהופקו על ידי סטארגייט
קטגוריה:וידאו קליפים מונפשים
קטגוריה:שירים על פרימטים
קטגוריה:שירי דיסקו
קטגוריה:שירי פאנק (Funk)
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת פרלופון
הר דסינגר

הר דסינגר או הר דאסינגר (באנגלית: Mount Dasinger) הוא פסגה ברכס נפטון, בהרי פנסקולה בארץ המלכה אליזבת שבאנטארקטיקה.

גובהו של ההר 1,360 מטרים מעל פני הים; והוא ההר ה-3,297 בגובהו באנטארקטיקה.

ההר ממוקם 11 קילומטרים מנונאטאק ניית' שבצפון רכס נפטון.

== היסטוריה ==
=== גילוי ומיפוי ההר ===

רכס נפטון (ובו ההר) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם הר דסינגר) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964 ועל ידי צי ארצות הברית בעונת המחקר (הקיץ האנטארקטי) 1956–1966.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמו של לוטננט ג'יימס ר. דסינגר (James R. Dasinger) מצי ארצות הברית, אשר שהא בתחנת אלזוורת' בחורף 1958.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3538 הר דסינגר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108431 הר דסינגר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3349&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר דסינגר] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-dasinger-antarctica/ הר דסינגר] באתר peakery (מרחקים לאתרים סמוכים)
* [https://www.yr.no/place/Antarctica/Other/Dasinger,_Mount/ מזג אוויר נוכחי מעודכן בהר דסינגר]
** [https://www.yr.no/place/Antarctica/Other/Dasinger,_Mount/long.html תחזית מזג אוויר עדכנית ארוכת טווח עבור הר דסינגר]

== הערות שוליים ==

דסינגר
דסינגר
Gold Skies

Gold Skies הוא מיני-אלבום הבכורה של הדי ג'יי והמפיק ההולנדי מרטין גריקס. האלבום יצא לאור ב-8 ביולי 2014 להורדה דיגיטלית דרך חנות האייטונס באמריקה הצפונית.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2014
טלפה

הגעתה של טלפה לשנות התשעים הייתה מסומנת עם הופעת הבכורה של הלוגו האיקוני שלה עם 3 מעגלים עם שם התחנה בלבן.
טלפה (בספרדית: Telefe, ראשי תיבות של Televisión Federal, טלוויזיה פדרלית) היא תחנת טלוויזיה הממוקמת בבואנוס איירס, ארגנטינה. התחנה נמצאת בבעלות ViacomCBS באמצעות Televisión Federal. 

טלפה היא אחת משש רשתות הטלוויזיה הלאומיות בארגנטינה ואחת מרשתות הטלוויזיה הפופולריות במדינה, בשל סגנונה הקליל, הצעקני והלא פעם סקסיסטי.

אולפני השידור ממוקמים במרטינס, בואנוס איירס, בסמוך למטה התאגיד<ref></ref>; המשדר שלו ממוקם בבניין אבל<ref></ref>.

באזורים בארגנטינה שבהם לא ניתן לקבל שידור, היא זמינה במערכות כבלים ולוויין נבחרות. לטלפה יש גם רשת בינלאומית (Telefe Internacional) הזמינה באמריקה, אירופה, אסיה ואוקיאניה<ref></ref><ref></ref>.

== קישורים חיצוניים ==

* 

* [https://www.telefeinternacional.com.ar/ טלפה אינטרנשיונל]

==הערות שוליים==

קטגוריה:ארגנטינה: טלוויזיה